

25.01.2019 г.

**Сиела Норма АД**

*бул. Владимир Вазов 9, София 1510*

*Тел.: + 359 2 903 00 00*

[**http://www.ciela.net**](http://www.ciela.net)

БЕЗПЛАТЕН ДОСТЪП ДО

ОФИЦИАЛЕН РАЗДЕЛ НА ДЪРЖАВЕН ВЕСТНИК

[**http://www.ciela.net/svobodna-zona-darjaven-vestnik**](http://www.ciela.net/svobodna-zona-darjaven-vestnik)

|  |
| --- |
| \*\*\* *"Действието без знание е фатално. Знанието без действие е безполезно."* *Действайте с екипа на "****Сиела****"!*\*\*\* |

НОРМИ

* ***АКЦЕНТИ - Държавен вестник, бр. 7 от 2019 година***

Изменен и допълнен е Наказателният кодекс. Създават се ясни правила в областта на обезпечаването и конфискацията на имущество, придобито от престъпна дейност. Въвежда се задължение за предоставяне на информация на обвиняемия, улесняваща избора му на адвокат, както и правото му свободно да осъществява връзка със защитника, да се среща насаме с него, да получава съвети и друга правна помощ, включително преди започване и по време на провеждане на разпита и на всяко друго процесуално действие с участието на обвиняемия. По-ефективно се противодейства на престъпленията с предмет - противозаконно отнемане на моторни превозни средства.

Изменена и допълнена е Наредбата за административното обслужване. Създава се възможност за гъвкавост на приемното време на консулските служби в чужбина съобразно нуждите на българските общности и спецификите в съответната държава. При необходимост министърът на външните работи ще разпорежда удължаване или намаляване на приемното време на задграничните ни представителства. Това ще се прави с оглед особеностите във всяка държава. Такива например са наличието на визов режим, сезонната натовареност, броят български граждани в съответната страна и съществуването на историческа българска диаспора там.

Обнародвано е Постановление № 9 от 18 януари 2019 г. Във връзка с реформа при извършването на заверки с "апостил" на документи, издавани от общинските администрации, последните ще събират такса в размер на 5 лева.

Изменена и допълнена е Наредба № 9 от 2016 г. Отпада срокът (31-ви май), в който министърът на образованието и науката трябва да внесе предложение за приемане на Списък на иновативните училища за предстоящата учебна година. Така ще се позволи мониторингът върху тези образователни институции да продължи до края на учебната година.

Изменена и допълнена е Наредба № 1 от 2004 г. Създават се различни прагове на размера на адвокатското възнаграждение за процесуално представителство, защита и съдействие на страните по изпълнително дело и извършване на действия с цел удовлетворяване на парични вземания.

Обнародван е Решение № 560 от 21 декември 2018 г. Приема се Списък на независими консултанти и външни експерти, които подпомагат специализирана комисия към Комисията за регулиране на съобщенията, която се занимава с решаването на спорове по Закона за електронните съобщителни мрежи и физическа инфраструктура. Предложения за включване на специалисти в списъка правят министерства, ведомства, учреждения, общини, съсловни и други организации и научни институти.

* ***АКЦЕНТИ - Държавен вестник, бр. 8 от 2019 година***

Изменен и допълнен е Устройственият правилник на Министерството на младежта и спорта. Променя се структурата, числеността и наименованията на структурни звена на министерството с цел ефективност и ефикасност в изпълнение на дейностите в администрацията.

Изменена и допълнена е Наредба № 6 от 2018 г. Прецизират се разпоредбите, уреждащи изискванията към кандидатите за подпомагане по мярка "Популяризиране в трети държави" от Националната програма за подпомагане на лозаро-винарския сектор за периода 2019 - 2023 г. Изяснява се начинът на доказване изпълнението на критериите за допустимост. Отпада условието професионалната организацията да бъде създадена най-малко две години преди подаване на проектното предложение, тъй като финансовият и технически капацитет, посочени като изискване в Делегиран Регламент 2016/1149 на Комисията, могат да се докажат чрез самата организация и/или членовете, участващи в промоционалния проект.

Изменена и допълнена е Наредба № І-181 от 2002 г. Във връзка с предстоящото изчерпване на номерата за регистрация на моторните превозни средства, собственост на чуждестранни физически и юридически лица, с буквено обозначение "ХХ" се въвежда ново буквено обозначение за тези превозни средства.

Изменена е Наредба № 42 от 2004 г. Отлага се срокът за пълното внедряване на Австралийската класификация на медицинските процедури - българска ревизия до 01.01.2020 г.

Изменена е Наредба № Н-12 от 2010 г. Актуализира се системата на заплащане на военнослужещите и формирането на основното им месечно възнаграждение в съответствие със заеманата длъжност и присвоеното им военно звание.

Изменени са Наредба № РД-02-20-4 от 2016 г. и Наредба № РД-02-20-5 от 2016 г. Удължава се срокът, в който следва да се разработят нови функционалности на информационната система на кадастъра, които да осигурят изпълнението и предоставянето на услугите по начин и съдържание, съгласно наредбата.

Изменена е Наредба № 4 от 2017 г. Актът се привежда в съответствие с гласуваното увеличение на минималните размери на основните месечни работни заплати на педагогическите специалисти.

Изменен и допълнен е Правилникът за дейността на Комисията за публичен надзор над регистрираните одитори. Главният секретар ще осъществява дейностите по координация и контрол при осъществяването на международната дейност и сътрудничество, както и по анализ и оценка на риска и създаването и поддържането на интегрирана база данни за дейността на регистрираните одитори, извършващи одит на предприятия от обществен интерес. Описват се задълженията на Експертите "Анализ и оценка на риска" и юрисконсултите.

Обнародвана е Инструкция № 8121з-33 от 10 януари 2019 г. С нея се уреждат условията и редът за осъществяване на водолазна дейност от полицейските органи и органите за пожарна безопасност и защита на населението в Министерството на вътрешните работи.

 Обнародвана е Инструкция № І-7 от 26 октомври 2018 г. Разписва се редът за осъществяване на достъпа на държавна агенция "Национална сигурност" до информационните фондове на Агенция "Митници".

АКТУАЛНО

**ПРЕДСТОЯЩО ОБНАРОДВАНЕ В ДЪРЖАВЕН ВЕСТНИК:**

|  |  |  |
| --- | --- | --- |
| Министерство на младежта и спорта | Правилник за дейността на Националния консултативен съвет за младежта | Предстоящо обнародване |
| Министерство на финансите | - Наредба за допълнение на Наредба № Н-9 от 2018 г. за регистрите, водени от Агенция "Митници"- Наредба за изменение и допълнение на Наредба № Н-8 за съдържанието, сроковете, начина и реда за подаване и съхранение на данни от работодателите, осигурителите за осигурените при тях лица, както и от самоосигуряващите се лица | Предстоящо обнародване |
| Патентно ведомство на Република България | Правилник за изменение и допълнение на Устройствения правилник на Патентно ведомство на Република България | Предстоящо обнародване |
| Комисия за регулиране на съобщенията | - Наредба за изменение и допълнение на Наредба № 1 от 2010 г. за правилата за ползване, разпределение и процедиране по първично и вторично предоставяне за ползване, резервиране и отнемане на номера, адреси и имена- Решение № 28 от 17 януари 2019 г. за изменение и допълнение на Функционалните спецификации за преносимост на географски номера при промяна на доставчика на фиксирана телефонна услуга и/или при промяна на адреса в рамките на един географски национален код за направление | Предстоящо обнародване |

ИНТЕРЕСНО

**25 януари**

**Световен ден на средствата за масова информация**

**Св. Григорий Богослов, архиеп. Константинополски. Празнуват: *Григор, Гриша, Григорена и др.***

**26 януари**

**Международен ден на митниците и митническия служител**

**27 януари**

**Международен възпоменателен ден на Холокоста**

**28 януари**

**Световен ден на болните от проказа**

**Европейски ден за защита на данните**

**29 януари**

**Световен ден за помощ на болните от проказа (лепра)**

ЗАБАВНО

\*\*\*

Вчера спечелих дело срещу КАТ. Адвокатът ми успя да убеди съдиите, че при скорост 286 км, знакът "40" не се вижда.

\*\*\*

РЕДАКЦИЯ

Главен редактор: Валентина Савчева

Отговорен редактор: Сузана Георгиева

Безотговорен редактор: Веселин Петров

Електронна поща: [ciela@ciela.com](file:///%5C%5Ccielahq148%5CHelen%5Ctolina%5Cnina_DV_proekti%5Cactual%40ciela.net)

Брой абонати към 5 април 2018 г. - 3385